เบล สุดมั่น เวลส์พิชิตอังกฤษได้ ถ้าเจอในศึกยูโร 2016
สำนักข่าวต่างประเทศ รายงานวันที่ 11 ธ.ค. ว่า ,เกเรธ เบล, ปีกความเร็วสูงของ ราชันชุดขาว เรอัล มาดริด สโมสรยักษ์ใหญ่แห่งศึก ลา ลีกา สเปน มั่นใจ ทีมชาติเวลส์ ของเขา จะสามารถเอาชนะ สิงโตคำราม ทีมชาติอังกฤษ ได้อย่างแน่นอน ถ้ามีโอกาสอยู่กลุ่มเดียวกันในศึกยูโร 2016 รอบสุดท้าย ที่ประเทศฝรั่งเศส กลางปีหน้า,สำหรับ เบล สามารถนำทัพมังกรแดง เวลส์ ลงเล่นในศึกฟุตบอลชิงแชมป์แห่งชาติยุโรป รอบสุดท้าย เป็นครั้งแรกนับตั้งแต่ปี 1958 โดยการจับสลากรอบแบ่งกลุ่มศึกยูโร 2016 จะมีขึ้นในวันเสาร์นี้ และหากเวลส์ถูกจับมาอยู่กลุ่มเดียวกับอังกฤษ เบลมั่นใจว่า ทัพมังกรแดงจะชนะได้แน่นอน,ถ้าผลจับสลากออกมา แล้วเราต้องเจอกับอังกฤษ เราจะมีความสุข ทำไมจะไม่เป็นอย่างนั้นล่ะ เพราะเราคิดว่าเราสามารถเอาชนะอังกฤษได้ และความกดดันทั้งหมดมันก็จะตกอยู่กับพวกเขา แต่เราจะพยายามทำให้ดีที่สุดไม่ว่าเราจะเล่นกับใครก็ตาม เราไม่มีความกดดันเลย พวกเราจะไปที่นั่นเพื่อสนุกกับโอกาสที่เราได้รับ และพยายามที่จะทำให้ประเทศของเรามีความภาคภูมิใจ เบล กล่าว
เกเรธ เบล ปีกทีมเรอัล มาดริด มั่นใจ ทีมชาติเวลส์ จะสามารถเอาชนะทีมชาติอังกฤษ ได้อย่างแน่นอน ถ้ามีโอกาสอยู่กลุ่มเดียวกัน ในศึกยูโร 2016 รอบสุดท้าย ที่ฝรั่งเศส กลางปีหน้า
ยูโร 2016,เกเรธ เบล,เวลส์,อังกฤษ,ข่าวกีฬา,ข่าว,ไทยรัฐออนไลน์